# கரகுல் தொப்பி


நிறுவனத் தந்தை முகமது அலி ஜின்னா, கரகுல் அணிந்துள்ளார்.]]  
**கரகுல் தொப்பி** (*Karakul hat*)(தாரி/பஷ்தூ மொழி/உசுபேகிய/உருது/காஷ்மீரி: ), மற்ற பெயர்களிலும் அறியப்படுவது, கரகுல் இன ஆடுகளின் உரோமங்களால் செய்யப்பட்ட தொப்பி ஆகும். இது முதலில் உசுபெக்கிசுத்தானின் புகாராவில் உற்பத்தி செய்யப்பட்டது. இத்தொப்பித் தயாரிக்க உரோமம் வழங்கும் ஆடானது *அசுட்ராகான்*, அகன்ற வால், *கரகுல்சா* அல்லது *பாரசீக ஆட்டுக்குட்டி* என்று குறிப்பிடப்படுகிறது. தொப்பி உச்சம் கொண்டதாக இருக்கும், மேலும் அணிபவரின் தலையிலிருந்து கழற்றும்போது தட்டையாக மடியும்.  
கசாரா தலைவர் முகமது இப்ராகிம் கான், கரகுல் தொப்பியுடன்]]  
கரகுல் தொப்பி பொதுவாக மத்திய, தெற்காசியாவில் முஸ்லிம் ஆண்களால் அணியப்படுகிறது. இது பாக்கித்தானின் தந்தை முகமது அலி ஜின்னாவால் அணியப்பட்டது. இங்கு இது ஜின்னா தொப்பி என்று அழைக்கப்படுகிறது. 20ஆம் நூற்றாண்டின் தொடக்கத்திலிருந்து அனைத்து படித்த நகர்ப்புற ஆண்களையும் வேறுபடுத்திக் காட்டிய கரகுல், ஆப்கானித்தான், பாக்கித்தானில் தற்பொழுது பிரபலமில்லாமல் போய்விட்டது.  

## தயாரிப்பு
கரகுல் தொப்பி மத்திய ஆசியாவின் பாலைவனப் பகுதிகளில் காணப்படும் கரகுல் அல்லது குரகுல் இன செம்மறி ஆடுகளின் உரோமங்களால் ஆனது. உசுபெசுகித்தானின் புகாரா பிராந்தியத்தில் உள்ள ஒரு நகரமான கரகுல் நகரத்துடன் தொடர்புடையதாக இந்தச் செம்மறி ஆடுகளுக்குப் பெயரிடப்பட்டுள்ளது. பின்னர், ஆப்கானித்தானில் உள்ள மசார் செரீப் என்ற நகரத்தில் தொப்பி பிரபலமடைந்தது. இதன் பிறகு உசுபெக் கைவினைஞர்களும் இந்தத் தொழிலை பாக்கித்தானுக்குக் கொண்டு வந்தனர்.  

இந்தத் தொப்பிகள் தயாரிக்கப்படும் கம்பளி வகைப் பிரபலமாக அசுடார், அசுடார்கான், பிராட்டெயில், கரகுல்சா மற்றும் இரானி மெண்டா என அழைக்கப்படுகிறது. துருக்கிய வார்த்தையான கரகுல் என்பதன் நேரடிப் பொருள் கருப்பு ஏரி.  

## வடிவமைப்பு
வடிவமைப்பைப் பொறுத்தவரை, தொப்பி உச்சநிலையில் உள்ளது. பல பகுதிகளைக் கொண்டுள்ளது. தலையிலிருந்து தொப்பினை கழற்றும்போது தட்டையாக மடிகிறது. மத்திய மற்றும் தெற்காசியாவின் முஸ்லிம் மக்களிடையே இந்தத் தொப்பி பிரபலமாக உள்ளது. இருப்பினும், இதற்கு எந்த மத முக்கியத்துவமும் இணைக்கப்படவில்லை.  

புதிதாகப் பிறந்த செம்மறி ஆடுகளிலிருந்து இந்த ரோமம் பெறப்படுகிறது. இது தொப்பிக்கு அதன் கடினமான மற்றும் சுருள் அமைப்பையும் ஒரு குறிப்பிட்ட வடிவத்தையும் தருகிறது.  

## காஷ்மீரி வேறுபாடுகள்
கடந்த பல தசாப்தங்களாக காசுமீரிகள் கரகுல் தொப்பிகளை அணிந்து வருகின்றனர். காசுமீர் பள்ளத்தாக்கில் கரகுல் தொப்பி பேச்சுவழக்கில் "கரகுலி" என்று அழைக்கப்படுகிறது. காசுமீரில் உள்ள பிரபுக்களின் பாரம்பரியத் தலைக்கவசம் வரலாற்று ரீதியாக பஷ்டூன் இனத்தைச் சேர்ந்த ஒருவருக்கு இணையான பாணியில் கட்டப்படும் தலைப்பாகையாக இருந்து வருகிறது.  

பெரும்பாலான முக்கிய சட்டமன்ற உறுப்பினர்கள் கரகுல் தொப்பிகளை அணிவதை விரும்புகிறார்கள். ஒரு காசுமீரி மணமகன், தனது மாமியார் வீட்டில் தனது வருங்கால மனைவி தன்னுடன் சேருவதற்காகக் காத்திருக்கும்போது கரகுல் தொப்பியை அணிந்துகொள்வார். இது பெரும்பாலும் வயதானவர்களால் அணியப்படுகிறது.  

## ஆப்பிரிக்க வேறுபாடுகள்
வெல்வெற்று, செயற்கைத் உரோமத் தயாரிப்புகள் என இரண்டு மேற்கத்திய உடைகள் மற்றும் கிராண்ட் பௌபூ போன்ற ஆப்பிரிக்க உடைகளுடன் ஆப்பிரிக்க வம்சாவளியைச் சேர்ந்த ஆண்களால் அணியப்படுகின்றன. ஆப்பிரிக்க வம்சாவளியைச் சேர்ந்த முஸ்லிம்கள் இந்தத் தொப்பிகளை டிஷ்டாஷாவுடன் அணிவார்கள். நகர்ப்புறப் பேச்சு வழக்கில், கரகுல் தொப்பி *ஃபர் குஃபி என்றும்*, ராம்புரி தொப்பி *வெல்வெட் ஃபெஸ் தொப்பி என்றும்* அழைக்கப்படுகிறது. சரியாக அணியும்போது, இந்தத் தொப்பிகள் எப்போதும் ஒரு கோணத்தில் சாய்வாக இருக்கும். இதனை ஒருபோதும் தலையில் நேராக அணியக்கூடாது. சிறுத்தை அச்சு கரகுல் தொப்பிகள் ஆப்பிரிக்காவில் பொதுவானவை, ஆனால் அமெரிக்காவில் அரிதாகவே காணப்படுகின்றன. பிரபலமான கலாச்சாரத்தில், எடி மர்பி *கமிங் டு அமெரிக்கா* திரைப்படத்தில் கரகுல் தொப்பியை அணிந்திருந்தார்.  

## படங்கள்